कुछ मौतें वर्षों बरस रहस्य बनी रहती हैं। लाल बहादुर शास्त्री की ताशकंद में हुई मौत ऐसा ही एक रहस्य है, जो 46 वर्ष बाद आज भी रहस्य ही है। सरकार गोपनीयता एवं विदेशी संबंधों का हवाला देकर इसे उजागर करने से इंकार करती रही है। पूर्व प्रधानमंत्री लाल बहादुर शास्त्री की मृत्यु के रहस्य को काफी हद तक उजागर करती किताब “योर प्राइम मिनिस्टर इज डेड’ का लोकार्पण शनिवार को हुआ। अनुज धर लिखित इस पुस्तक में शास्त्रीजी की रहस्यमय मौत से पर्दा उठाने की कोशिश की गई है और कई सवाल भी हैं इसमें। विद्यापति भवन में पुस्तक लोकार्पण के मौके पर अनुज धर ने कहा कि शास्त्रीजी की मृत्यु पर अब तक कोई पुस्तक नहीं लिखी गई। मृत्यु का रहस्य अब तक नहीं सुलझा है। पुस्तक में यह बात है कि उनकी मृत्यु को सरकार हार्ट अटैक मानती है, जबकि परिवार और कई नेताओं के अनुसार उन्हेंं जहर देकर मारा गया था। ऐसी भी बात है किताब में कि उन्हें अमेरिका या रूस ने मरवाया है। किताब में फोरेंसिक पैथोलॉजी का भी जिक्र है, जिसमें उनकी मृत्यु को नॉर्मल नहीं माना गया है। राज्यसभा सांसद आरके सिन्हा, एमएलसी डॉ. संजय पासवान, एमएलसी रणवीर नंदन और जर्नलिस्ट गायत्री शर्मा उपस्थित थीं।